**Раённая алімпіяда па беларускай мове**

**Лінгвістычны конкурс**

**11 клас**

|  |  |
| --- | --- |
|  | *Снежань 2006 г.* |

**Заданне 1**. Вызначце, колькі разоў гукі, якія ўваходзяць у слова *сейбіт,* сустракаюцца ў вершаванай страфе. Запішыце ў транскрыпцыі словы з гэтымі гукамі. Хто аўтар гэтых радкоў?

**Балы:** **4 балы** (3 балы (*0,5 бала за правільны адказ і транскрыпцыю слоў з адным гукам) + 1 бал за аўтарства)*

|  |
| --- |
| Песняй вясны лебядзінаю,Скінуўшы зімнія чары,Шэпчуцца явар з калінаюЎ сумнай даліне над ярам |

**Заданне 2.** Выпішыце са сказаў: 1) словы, у якіх прапушчана літара ***а***; 2) словы, у якіх прапушчана літара ***ы***; 3) словы, у якіх прапушчана літара ***э***:

**Максімальны бал = 3 балы** (*1 бал за кожны пункт*)

1. Матчына хата ў змр...ку др...мотным. В...кны распятыя. Голыя сц...ны. І правадоў уч...рнелыя вены п...ўняцца цішай, як токам гр...мотным. (*Р. Барадулін*) 2. Таму ўжо будзе, мусіць, год, вуч...бную стр...льбу праходзіла п...хота. (*К. Крапіва*) 3. Гарачы м...довы вод...р ідзе з раніцы, поўнай сцішанага звону. (*Л. Левановіч*) 4. Народ, зямля, радзіма – за іх св...ты пр...стыж, за гэта тр…адзінства дз...ды ішлі – на крыж. (*М. Маляўка*) 5. Сярод паэтаў, ар...штаваных па сфабрык...ванай справе Саюза вызвалення Беларусі, быў і Уладзімір Мікалаевіч Дубоўка. Орд...р на яго ар...шт дз..вятнаццатага ліп...ня тыс...ча дз...вяцьсот трыццатага г...да падпісаў намеснік старшыні АДПУ СССР с...мнавядомы Гірш Ягода. (*У. Міхлюк*)

**Заданне 3.** На мінімальным кантэксце раскрыйце аманімію слоў.

**Максімальны бал = 4 балы** *(1 бал за кожную правільную пару словазлучэнняў або сказаў)***.**

Дабыць, штучны, люты, загавор.

**Заданне 4.** Замяніце словазлучэнні адным словам-адпаведнікам.

**Максімальны бал = 7 балаў** (*1 бал за правільна напісаны адказ*)

1) Чалавек, які гуляе ў футбол, 2) наведвальнік тэатра, кінатэатра, 3) наведвальнік магазіна, 4) наведвальнік бібліятэкі, 5) наведвальнік паліклінікі, 6) асоба, якая займаецца барацьбой сумо, 7) асоба, якая пастаянна карыстаецца паслугамі каго-небудзь або чаго-небудзь.

**Заданне 5.** Вядомы беларускі мовазнавец А.Я.Міхневіч адзначаў: “Рус. *друг друга* і бел. *адзін аднаго* – асобы тып займенніка, які ўказвае на ўзаемнасць дзеяння”. Перакладзіце на беларускую мову наступныя сказы. Патлумачце, з чым звязаны адрозненні ва ўжыванні гэтых займеннікаў у абедзвюх мовах.

**Максімальны бал = 4 балы** (*1 бал за 1 правільна перакладзены сказ;*

 *+ 1 бал за тлумачэнне*)

|  |  |
| --- | --- |
| **Руская мова** | **Беларуская мова** |
| Братья любят друг друга. |  |
| Брат и сестра любят друг друга. |  |
| Родители и дети любят друг друга. |  |

**Заданне 6**. Дзеяслоў *біць* мае больш за 10 значэнняў, сярод якіх: ‘*наносіць удары, збіваць каго-н.’, ‘наносіць паражэнне’, ‘страляць, абстрэльваць*’ і інш. У спалучэнні з якім назоўнікам гэты дзеяслоў мае значэнне – ‘святкаваць перамогу’ і ‘празмерна хваліцца чым-небудзь’? Запішыце словазлучэнне.

**Максімальны бал = 2 балы**

**Заданне 7**. Запішыце з адпаведнымі прыкладамі.

**Балы:** *0,5 бала за 1 пункт з адпаведным прыкладам*.

Для замены не ўласцівых дзеепрыметнікаў пры перакладзе з рускай мовы на беларускую ўжываюцца: ...

**Заданне 8**. Калі ў пісьмовым тэксце ініцыялы трэба ставіць перад прозвішчам, а калі – пасля? Калі трэба пісаць Кавалёў М.С., а калі М.С.Кавалёў?

**Максімальны бал = 2 балы**

**Заданне 9**. Прачытайце. Выпішыце з тэксту і растлумачце: 1) фразеалагізм (**1 бал**); 2) ненарматыўнае для беларускай мовы словазлучэнне (**1 бал**); 3) словы з наступнай марфемнай будовай: *прыстаўка+корань+суфікс+суфікс+канчатак (матэ-рыяльна выражаны ці нулявы)+постфікс* (**0,5 балы** за адно правільнае слова; -0,5 бала – калі слова няправільнае).

Пра пчол беларусы ведалі са старажытнасці. Спачатку чалавек выпадкова знаходзіў пчаліныя гнёзды ў дуплах дрэў, забіраў мёд разам з сотамі і лічынкамі. Але яго з цягам часу патрабавалася ўсё больш і больш. І чалавека ўжо перастае захапляць дзікае паляванне. Часу на гэта траціцца процьма, а здабыча мёду невялікая, рэдка калі пашанцуе.

Вось бы прыручыць пчол, самому ствараць ім месцы для гнёзд і завабліваць туды. Тады кожнае гнездаванне пазначалася б, на ўлік бралася, пад нагляд. Тады б можна было спаць і гаспадаром, і ўладаром пчаліных сем’яў і не спатрэбілася б бясконца блукаць, абіваць ногі ў дзікіх некранутых пушчанскіх лясах у пошуках мёду. Якая б палёгка, выгода з’явілася – атрымліваць яго ўсяго ў некалькіх вёрстах ад дому і мець пастаянны гарантаваны прыбытак.

Так, ці прыкладна так доўга думаў, разважаў чалавек і ў рэшце рэшт стаў майстраваць ў дрэвах дуплы (борці), зрабіўся бортнікам.

*Пятро Сабіна*

**Заданне 10.** Да якіх часцін (якой часціны) мовы адносяцца падкрэсленыя словы ? (**1 бал**). Для чаго яны (гэтыя словы) служаць? (**1 бал**)

***Няўжо і*** вылічальная машына тут нічога не зрабіла б? (*У.Караткевіч*)